dh-unibe/image-text_koenigsfelden-charters-post-1500 huggingface dataset:
Allen den, die disen brief an sehent oder hoͤrent lesen, ✳ vergien und tuͦn kunt ich, ✳ Wernhˀ von Wolen, ✳
ritter, ✳ schultheisse ze Brugge, ✳ dc fùr mich kan eines tags, der hie nach gesriben stat, ✳ do ich zer sel¬
✳ ben stat ze gerichte saz, ✳ dù erbˀ vroͧwa, vro Gerdrut, ✳ Cuͦnrads, seligen, wirtin, von Togˀren, ✳ burgerin ze Brugge, ✳ mit ✳ Johans, ✳ Uͦlrich, ✳ Franciscus ✳ und Peter, iro elichen sùn, ✳ und verjahen offen¬
✳ lich, dc si iro guͦt, geheissen ✳ in Ital, ✳ verkoͧffet hatten und verkoͧffet hant, ✳ lidig und ler ✳ und mit
allem dem recht, ✳ als si ez dc selbe guͦt unz han dc zit ✳ ruͦweklich besessen hatten, ✳ den erwirdigen vroͧwen, der ✳ ✳ ebtischin und dem convent ze Kùngesvelt, ✳ Sant Claren orden, ✳ fùr lidig
eigen ✳ umb nùnzig march silbers, ✳ dez guͦtes si nach ir vergicht ✳ gar und genzeklich gew
von dem vorgenanden kloster gewert sint. ✳ oͧch hant die vorgenanden, ✳ vro Gerdrut ✳ und
ir sùn, ✳ sich enzigen offenlich vor gerichte, ✳ als urteilde do gab, ✳ mit ir vogtes hant, ✳ der
inen vor mals mit rechter urteile gegeben wart, ✳ alles des rechtes, so si zem vorgenanden
guͦt ✳ in Ital ✳ hatten oder wanden han, ✳ mit aller der ehaftige, so ze solichem enzichen oder
verkoͧffen gehoͤren mocht. ✳ und daz dis allez war si und stete belibe ✳ und durch der vorgenˀ ✳
✳ ✳ vroͧwen und ir sùnen bet und liebi willen ✳ han ich, der vorgenˀ ✳ von Wolon, ✳ hā min hangēt
ingesigel an fur disen gegenwùrtigen brief gegeben. ✳ ich, Gerdrùt, und wir, Johans, ✳ Uͦl✳,
Franciscus und Petˀ, die vorgenanden, ✳ verjehen an under disem ingesigel, wan wir eigen
ingesigel nicht haben, ✳ dc war ist, ✳ und stête geloben zehaben ✳ allez, dc hie vor von ùns gesriben stat. ✳ der brief ist gegeben an dem nechsten ✳ fritag ✳ vor der alten vasnacht, ✳ do
man von Christes gebùrte zalte drùzehen hundert jar, ✳ dar nach in dem nùnzehen¬
✳ den. ✳ da ze gegen waren die erbˀn lùte: ✳ Ruͦdolf Scherer, ✳ Hartman Rimag, ✳ Cuͦnrad Glùn
Glunsing, ✳ Johans Koͧfman, ✳ R✳ der Schenko, ✳ R✳ Vinsler ✳ R✳ Savenwiler, ✳ burgˀ ✳
ze Brugge, ✳ Dietrich von Lenzeb̃g ✳ und andˀ erbˀ lùte genuͦg. ✳
Königsf. 63
koùff brieff um̄ das guͦtt
in Italen
Staatsarchiv
AARGAU
uber Ital ✳
in Elfingˀ lad₎
K ✳
✳ B ✳ 10 ✳
ùbˀ Ital
Nͦ✳ 1 ✳
xxxij